Podmienky prijatia na 4-ročné gymnázium (2008/9)
na vincentdepaul.sk – wiki‑stránkach Spojenej školy sv. Vincenta de Paul v Bratislave‑RužinovSkočit na navigaciSkočit na vyhledávání
Podmienky prijímania žiakov do 1. ročníka štvorročného gymnázia v školskom roku 2008/2009
- Do 1. ročníka štvorročného gymnázia v školskom roku 2008/2009 môžeme prijať bez prijímacích skúšok 68 žiakov na základe uvedených podmienok v súlade s vyhláškou MŠ SR č. 145/1996 Z. z. v znení neskorších predpisov.
- Podmienky prijatia bez prijímacích skúšok:
- Bez prijímacích skúšok v súlade s vyhláškou MŠ SR č. 706/2004 Zb. budú na naše gymnázium prijatí žiaci, ktorí spĺňajú nasledujúce podmienky:
- Žiakovi sa sčítajú získané body za prospech na základnej škole, body za Testovanie 9 – 2008 a body za umiestnenie na súťažiach.
- Body za prospech na základnej škole sú body za známky na koncoročnom vysvedčení v 6., 7., 8. ročníku a na polročnom vysvedčení v 9. ročníku základnej školy – berieme do úvahy známky z predmetov: slovenský jazyk a literatúra, cudzí jazyk (v prípade dvoch jazykov vyberáme ten, v ktorom má žiak lepšiu známku), dejepis, zemepis, matematika, prírodopis, fyzika, chémia.
- Výpočet bodov za prospech na základnej škole ukazuje nasledovná tabuľka:
- Sklad:550px-Bodovanie pre prijimacie pohovory 2008-4g.jpg
- Za Testovanie 9 – 2008 môže žiak získať nasledovný počet bodov:
- Za matematiku – maximálne 10 bodov.
- Za slovenský jazyk – maximálne 10 bodov.
- Za umiestnenie na súťažiach môže žiak získať maximálne 10 bodov.
- Zostaví sa spoločné poradie od najväčšieho počtu bodov po najmenší počet bodov.
- Žiak bude prijatý na našu školu, ak sa v tomto poradí umiestni do 68. miesta.
- Žiak so zníženou známkou zo správania nebude na našu školu prijatý.
- V prípade rovnosti súčtu bodov budú o poradí na prijatie žiaka bez prijímacích skúšok postupne rozhodovať známky zo základnej školy z predmetu matematika a následne aj zo slovenského jazyka. Ak by aj tieto body boli rovnaké, budú prijatí všetci uchádzači s uvedeným počtom bodov.
- O prijatí uchádzačov rozhodne riaditeľ školy, ktorý na posúdenie ich predpokladov zriaďuje skúšobné komisie a prijímaciu komisiu, ako svoj poradný orgán.
- Riaditeľ školy zverejní zoznam uchádzačov na bráne školy a na internetovej stránke školy podľa výsledkov prijímacieho konania najneskôr do 3 dní odo dňa konania 2. termínu prijímacej skúšky. Zoznam bude obsahovať poradie uchádzačov zoradených podľa celkového počtu bodov (§ 7 vyhlášky MŠ SR č. 725/2002 Z. z.).
- Uchádzačom, ktorí splnia uvedené podmienky, riaditeľ školy najneskôr do 12. 05. 2008 písomne oznámi rozhodnutie o prijatí na štúdium na strednú školu. Spolu s doručením rozhodnutia o prijatí škola uchádzačom oznámi termín, miesto a spôsob zápisu na štúdium na strednej škole.
- Uchádzačovi, ktorý sa nezúčastní zápisu, bude vydané zrušenie rozhodnutia o prijatí.
- Rodičia žiaka na zápise písomne potvrdia, že sú oboznámení s rímsko-katolíckou orientáciou školy, súhlasia s jej výchovným zameraním a budú spolupracovať so školou v zmysle štatútu a vnútorného poriadku školy.
- Žiak základnej školy podáva prihlášku na štúdium na strednej škole na predpísanom tlačive riaditeľovi základnej školy do 1.4.2008 (podľa § 2 ods. 1 vyhlášky MŠ SR č. 145/1996 Z. z.).
- Informácie o našej škole a prijímacích skúškach nájdete na internetovej stránke vdp.sk.
Mgr. Mária Švantnerová
riaditeľka školy
riaditeľka školy
V Bratislave 21. februára 2008
Poznámka: Toto je HTML verzia Podmienok prijatia na 4-ročné gymnázium, pôvodne vydaných vo forme textového dokumentu. HTML verzia Podmienok prijatia na 4-ročné gymnázium je na tejto webstránke zverejnená pre väčšiu prehľadnosť a lepšiu dostupnosť návštevníkom servera vdp.sk, resp. vincentdepaul.sk. V prípade akýchkoľvek drobných, nedopatrením vzniknutých rozdielov medzi touto HTML verziou Podmienok prijatia na 4-ročné gymnázium a ich verziou v textovom dokumente je smerodajné a záväzné vždy znenie sprístupnené na našich webových stránkach riaditeľstvom školy, resp. administrátorom stránok vo forme textového dokumentu.
Odkazy
- 2. kolo – Podmienky prijatia na 4-ročné gymnázium (2008/9) – zverejnené 29. apríla 2008
- tieto Podmienky prijatia vo forme textového dokumentu
- webová stránka štvorročného gymnázia
- webová stránka o prijímacích pohovoroch
Skrátená webová adresa tejto stránky